**Likumprojekta „Par Apvienoto Nāciju Organizācijas Vispārējās konvencijas par klimata pārmaiņām Kioto protokola Dohas grozījumu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Par Apvienoto Nāciju Organizācijas Vispārējās konvencijas par klimata pārmaiņām Kioto protokola Dohas grozījumu” (turpmāk – likumprojekts) ir izstrādāts saskaņā ar likuma „Par Latvijas Republikas starptautiskajiem līgumiem” 9.panta 5.punktu.Eiropas Savienības (turpmāk – ES) Padomes (turpmāk – Padome) lēmums Nr.2015/1339 par to, lai Eiropas Savienības vārdā noslēgtu Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola Dohas grozījumu, un no tā izrietošo saistību kopīgu izpildi (turpmāk – Padomes lēmums Nr.2015/1339) tika pieņemts 2015.gada 13.jūlijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Problēmu, kuras risināšanai nepieciešama projekta izstrāde*****Apvienoto Nāciju Organizācijas Vispārējās konvencijas par klimata pārmaiņām Kioto protokola Dohas grozījuma (turpmāk – Dohas grozījums) būtība** Dohas klimata konferencē 2012.gada 8.decembrī Dohā tika panākta Apvienoto Nāciju Organizācijas Vispārējās konvencijas par klimata pārmaiņām Kioto protokola (turpmāk – Kioto protokols) līgumslēdzēju pušu (turpmāk – Puses) vienošanās par Kioto protokola grozījumiem. Puses vienojās, ka Kioto protokola otrais saistību periods ilgs no 2013.gada 1.janvāra līdz 2020.gada 31.decembrim. Citi būtiski Dohas grozījuma elementi:* **Klimata pārmaiņu samazināšanas saistības**.Kioto protokola otrā saistību periodā Pusēm tiek noteiktas kvantitatīvas emisiju ierobežošanas vai samazināšanas saistības (*QELRC[[1]](#footnote-1)*). ES, ES dalībvalstis un Islande Dohas klimata konferencē paziņoja par saistību kopīgu izpildi – siltumnīcefekta gāzu (turpmāk – SEG) emisiju apjoms tajās 2020.gadā nepārsniegs 80% no kopējām šo valstu bāzes gada SEG emisijām.
* **Slāpekļa trifluorīda (NF3) pievienošana**. Kioto protokola A pielikums tiek papildināts ar jaunu emisijas vienību: SEG – NF3. Lai gan patlaban ES NF3 emisijas ir nelielas, tām ir tendence pieaugt, tomēr NF3 globālās sasilšanas potenciāls ir ļoti ievērojams.
* Ar Dohas grozījumu Kioto protokola 2.saistību perioda aptvērumā tiek iekļautas arī NF3 emisijas (Saistību pārdales lēmums[[2]](#footnote-2) neparedz NF3 emisiju iekļaušanu saistībās). Paredzams, ka NF3 emisiju iekļaušana Latvijai papildus izmaksas neradīs, jo šobrīd valstī nav ražotņu, kas ražošanas procesā emitētu šo gāzi. NF3 parasti izmanto, ražojot personālos datorus un šķidro kristāla displeja (LCD) platekrāna televizorus. Latvijā šādus produktus neražo, līdz ar to NF3 emisijas valstī tiks aprēķinātas, ņemot vērā importēto produktu apjomus. Tā kā šai gāzei ir ļoti augsts globālās sasilšanas potenciāls (172 000 reižu augstāks kā CO2 emisijām), ir paredzams, ka Latvijas kopējās emisijas palielināsies. Šobrīd ir grūti novērtēt procentuālo emisiju palielinājumu, jo līdz šim nav veikta datu apzināšana.
* **Mehānisms SEG emisiju samazināšanas saistību palielināšanai**. (Dohas grozījumu 3.panta 1.c punkts (*1 ter*)) paredzēta vienkāršota procedūra, atbilstoši kurai Puses var koriģēt savas SEG emisiju samazināšanas saistības, nosakot sev lielākas un ambiciozākas saistības.
* Noteiktā daudzuma korekcija. (Dohas grozījumu 3.panta 7.c punkts (*7 ter*)). Kioto protokola otrā saistību periodā Puses noteiktais daudzums (*assigned amount* jeb *AA*) nedrīkst pārsniegt Puses vidējo emisiju apjomu 2008.-2010.gadā, kas reizināts ar astoņi[[3]](#footnote-3). Jebkurš pozitīvs pārsniegums ir jāanulē, Kioto protokola vienības pārskaitot uz t.s. dzēšanas kontu.
* **Kioto protokola grozījumu spēkā stāšanās**.Atbilstoši Kioto protokola 20. un 21.pantam, Kioto protokola grozījumi jeb Dohas grozījumi stāsies spēkā deviņdesmitajā dienā pēc tam, kad Konvencijas Depozitārijs būs saņēmis apstiprināšanas dokumentu no vismaz trīs ceturtdaļām Kioto protokola Pušu. Lai Dohas grozījums stātos spēkā, pavisam jābūt saņemtiem 144 apstiprināšanas dokumentiem. Katrai Pusei savā ratifikācijas instrumentā jāapliecina tās individuālie mērķi kopīgo saistību ietvaros.

**Lēmuma projekta par Dohas grozījuma noslēgšanu būtība**Padomes lēmumā Nr.2015/1339noteikta kārtība, kādā notiks kopīgo ES saistību ieviešana, ir precizētas Komisijas un ES dalībvalstu ziņošanas prasības un noteikti termiņi, kad dalībvalstīm jāpabeidz (*should ratify*) Dohas grozījuma ratifikācijas process un savlaicīgi jāinformē Komisija par attiecīgo procedūru pabeigšanas datumu.Padomes lēmumam Nr.2015/1339 ir 2 pielikumi:* 1.pielikumā ir ietverts paziņojums par ES, tās dalībvalstu un Islandes vienošanos par emisiju samazināšanas saistību kopīgu izpildi. Atbilstoši Kioto protokola 4.panta 1.punkta nosacījumiem, Apvienoto Nāciju Organizācijas Vispārējās konvencijas par klimata pārmaiņām I pielikumam jebkuras Puses (tostarp arī ES, tās dalībvalstis un Islande) var vienoties, ka tās kopīgi nodrošinās savu emisiju samazināšanas saistību izpildi. Dokumentā ietverti detalizēti vienošanās elementi, tostarp, ES un valstu pienākumi saistību izpildē, uzskaites nosacījumi, bāzes gada emisiju apjoma noteikšanas nosacījumi;
* 2.pielikumā ir ietverta deklarācija, ar kuru ES paziņo nodomu par ES, tās dalībvalstu un Islandes vienošanos kopīgi īstenot emisiju samazināšanas saistības 2013.-2020.gada periodā. Deklarācijas sagatavošanu nosaka Kioto protokola 24.panta 3.punkts;

Padomes lēmumam Nr.2015/1339 ir pievienots arī Dohas grozījuma oriģinālais teksts[[4]](#footnote-4).***Spēkā esošais tiesiskais regulējums un tā būtība***Likuma „Par Latvijas Republikas starptautiskajiem līgumiem” 9.panta 5.punktā noteikts, ka Saeimā ir apstiprināmi arī tādi līgumi, ja ratifikācija tieši paredzēta līguma tekstā (noteikta Kioto protokola 20.pantā). Latvija kā Kioto protokola Puse 2012.gada 8.decembrī Dohā kopā ar citām ES dalībvalstīm ir vienojušās par Kioto protokola Dohas grozījuma noslēgšanu un saistību kopīgu izpildi. Savukārt ar Padomes lēmumu Nr.2015/1339 ir noteikts, ka Latvijai kopā ar citām ES dalībvalstīm un Islandi ir jāratificē Dohas grozījums.***Projekta izdošanas mērķis***2015.gada 13.jūlijā stājoties spēkā Padomes lēmumam Nr.2015/1339, Padome panāca vienošanos par Dohas grozījuma apstiprināšanu. ES un tās dalībvalstis Dohas grozījumam piekrita kā daļai no tiesību aktu pakotnes, uz kuras pamata Puses vienojās līdz 2015.gada beigām pieņemt protokolu, citu juridisku instrumentu vai saskaņotu dokumentu ar juridisku spēku saskaņā ar Apvienoto Nāciju Organizācijas Vispārējo konvenciju par klimata pārmaiņām. Izstrādātais un apstiprinātais tiesību akts būtu juridiski saistošs visām Pusēm, un tam būtu jāstājas spēkā un jātiek īstenotam no 2020.gada. **Dohas grozījuma 2.pantā ir noteikts, ka Dohas grozījums stājas spēkā saskaņā ar Kioto protokola 20. un 21.pantu. Saskaņā ar Kioto protokola 20.pantu pieņemtais Dohas grozījums tām Pusēm, kas to apstiprinājušas, stāsies spēkā deviņdesmitajā dienā pēc tā datuma, kurā Depozitārijs (Apvienoto Nāciju Organizācijas Ģenerālsekretariāts ir Kioto protokola Depozitārijs) būs saņēmis apstiprināšanas aktu no vismaz trim ceturtdaļām Pušu.**Latvija ir Apvienoto Nāciju Organizācijas Vispārējās konvencijas par klimata pārmaiņām, kas ratificēta ar likumu „Par Apvienoto Nāciju Organizācijas Vispārējo konvenciju par klimata pārmaiņām”, Kioto protokola, kas ratificēts ar likumu „Par Apvienoto Nāciju Organizācijas Vispārējās konvencijas par klimata pārmaiņām Kioto protokolu”, 4.pantā minētā Kioto protokola Puse.Latvija parakstīja Apvienoto Nāciju Organizācijas Vispārējās konvenciju par klimata pārmaiņām 1992.gadā, un Latvijas Republikas Saeima to ratificēja 1995.gadā. Savukārt Kioto protokolu Latvija parakstīja 1998.gadā un Latvijas Republikas Saeima to ratificēja 2002.gadā.**Saskaņā ar Padomes lēmuma Nr.2015/1339 6.pantu visām ES dalībvalstīm savi apstiprināšanas dokumenti ir jādeponē līdz 2015.gada 31.augustam, kā arī ir noteikts, ka ES dalībvalstis cenšas veikt vajadzīgos pasākumus, lai savus apstiprināšanas dokumentus deponētu reizē ar ES apstiprināšanas instrumentu, cik vien iespējams, 2015. gada trešajā ceturksnī.**Likumprojekts ir izstrādāts, lai pieņemtu un apstiprinātu Dohas grozījumu, kā arī, lai noteiktu, ka Dohas grozījumā paredzēto saistību izpildi koordinē Vides aizsardzības un reģionālās attīstības ministrija. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM). |
| 4. | Cita informācija  | Eiropas Savienības dalībvalstīm pēc būtības Dohas grozījums papildu saistības nenosaka, jo Eiropas Savienība jau 2009.gadā ar Klimata un enerģētikas pakotni 2020.gadam vienojās par Eiropas Savienības visu dalībvalstu kopējo SEG emisiju samazināšanas mērķi 2020.gadam – kopējās ES dalībvalstu SEG emisijas ir jāsamazina par 20% salīdzinot ar šo ES dalībvalstu kopējām 1990.gada emisijām.Lai izpildītu šo mērķi pēc iespējas efektīvākā veidā šis mērķis tika pārdalīts atsevišķi ES ETS operatoriem un ETS neiekļautajām nozarēm un darbībām (turpmāk – ne-ETS darbības). Tādā veidā tiek noteikts, ka ETS operatoriem kopīgi ir jāsamazina savs kopējais SEG emisiju apjoms par 21% salīdzinot ar šo ETS operatoru 2005.gada SEG emisiju apjomu. Savukārt to SEG emisiju apjomu, kas tiek radīts ETS neiekļautajās nozarēs un darbībās (turpmāk – ne-ETS darbības), ir jāsamazina par 10% salīdzinot ar šo SEG emisiju apjomu 2005.gadā.ETS operatoru SEG emisiju apjoma samazināšanas pasākumi tiek noteikti harmonizētā veidā, un šo pasākumu izstrādi un īstenošanu nodrošina Eiropas Komisija kopā ar ES dalībvalstīm, īstenojot ETS direktīvā[[5]](#footnote-5) noteiktās prasības un nosacījumus. Ne-ETS darbību SEG emisiju samazināšana ir noteikta kā katras ES dalībvalsts atbildība, un katrai ES DV ir noteikts savs individuālais SEG emisiju samazināšanas mērķis, kur Latvijai laika periodā līdz 2020.gadam ir pieļauts ne-ETS darbību SEG emisiju pieaugums par 17%, salīdzinot ar Latvijas ne-ETS darbību SEG emisiju apjomu 2005.gadā.Padomes lēmumā Nr.2015/1339 noteiktais emisiju līmenis ne-ETS darbībām – **76 633 439 tonnas siltumnīcefekta gāzu emisiju**, ko Latvijai ir jānodrošina 2020.gadā ir atbilstošs Saistību pārdales lēmumā noteiktajam Latvijas 2020.gada SEG emisiju samazināšanas mērķim 2020.gadam - +17% 2020.gadā no 2005.gada ne-ETS darbību SEG emisiju apjoma.Saistību pārdales lēmuma nosacījumi tiks pārņemti likumā „Par piesārņojumu”, kā arī tiks izstrādāts politikas plānošanas dokuments par Latvijai noteikto SEG emisiju samazināšanas saistību izpildi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tā kā Dohas grozījums nosaka Latvijas siltumnīcefekta gāzu emisiju samazināšanas saistības līdz 2020.gadam, tad šis likumprojekts varētu ietekmēt visu Latvijas sabiedrību. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzēta būtiska likumprojekta ietekme uz uzņēmējdarbības vidi.Nav paredzēta likumprojekta ietekme uz Latvijas iestāžu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2015.gada 13.jūlija lēmums Nr.2015/1339 par to, lai Eiropas Savienības vārdā noslēgtu Apvienoto Nāciju Organizācijas Vispārējai konvencijai par klimata pārmaiņām pievienotā Kioto protokola Dohas grozījumu, un no tā izrietošo saistību kopīgu izpildi.Lēmums nosaka Kioto protokola Dohas grozījuma kopīgo ratifikāciju un kopīgo saistību izpildi. Lēmumā iekļautie nosacījumi attiecas uz dalībvalsti, līdz ar to nav jāpārņem nacionālajā likumdošanā. |
| 2. | Citas starptautiskās saistības | Apvienoto Nāciju Organizācijas Vispārējās konvencijas par klimata pārmaiņām Kioto Protokola Dohas grozījums. |
| 3. | Cita informācija | Nolīguma projekts atbilst Latvijas Republikas starptautiskajām saistībām un saistībām pret Eiropas Savienību. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | **Apvienoto Nāciju Organizācijas Vispārējā konvencija par klimata pārmaiņām un tai pievienotā Kioto protokola Dohas grozījums** |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Kioto protokola Dohas grozījums nosaka kopējo Kioto protokola līgumslēdzēju pušu SEG emisiju samazināšanas saistību izpildi – 20% kopējais Puses SEG emisiju apjoms ir jāsamazina par 20%, salīdzinot ar 1990.gada SEG emisiju apjomu | Kioto protokola Dohas grozījumu Eiropas Savienības dalībvalstis saskaņā ar Kioto protokola 4.punktu ir apņēmušās īstenot kopā visās ES 28 dalībvalstīs. Kioto protokola Dohas grozījuma mērķis sakrīt ar ES kopējo SEG emisiju samazināšanas mērķi, kurš tika apstiprināt Eiropadomē 2008.gadā, apstiprinot Klimata un enerģētikas pakotni 2020.gadam.Kioto protokola Dohas grozījums papildus saistības uzliks minimālā apjomā (galvenokārt noteiks izmainītās ziņošanas un atskaitīšanās prasības), jo noteikto saistību izpildi jau nosaka vairāki ES tiesību akti, kuri ir vai tiek pārņemti nacionālajā likumdošanā. | Saskaņā ar likumprojektu Kioto protokola Dohas grozījuma saistību izpildi koordinē VARAM, tomēr Kioto protokola Dohas grozījuma uzlikto saistību izpildi nodrošina visas ministrijas, bet īpaši VARAM, Ekonomikas ministrijas, Zemkopības ministrijas, Satiksmes ministrija. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika informēta par likumprojekta izstrādi, kad likumprojekts tika ievietots publiskai apspriešanai Vides aizsardzības un reģionālās attīstības ministrijas tīmekļa vietnē 2015.gada 24.aprīlī. |
| 2. | Sabiedrības līdzdalība projekta izstrādē | Likumprojekts publicēts Vides aizsardzības un reģionālās attīstības tīmekļa vietnē. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Lēmuma projekts par Dohas grozījuma noslēgšanu tā izstrādes gaitā ir noteikts kā dokuments tikai „Dienesta vajadzībām” (*LIMITE*), tāpēc sabiedrības līdzdalība tā izstrādes stadijā nebija iespējama. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju kompetenci. |
| 3. | Cita informācija | Nav |

**Anotācijas III un IV sadaļa, V sadaļas 1.tabula – projekts šo jomu neskar.**

Vides aizsardzības un reģionālās attīstības ministrs K.Gerhards

Valsts sekretārs G.Puķītis

04.08.2015. 14:00

H. Rimša

67026512, Helena.Rimsa@varam.gov.lv

1. *QELRC* - kvantitatīvas emisiju ierobežošanas vai samazināšanas saistības; *quantified emission limitation or reduction commitment* [↑](#footnote-ref-1)
2. Eiropas Parlamenta un Padomes 2009.gada 23.aprīļa lēmums Nr.406/2009/EK par dalībvalstu pasākumiem siltumnīcas efektu izraisošu gāzu emisiju samazināšanai, lai izpildītu Kopienas saistības siltumnīcas efektu izraisošu gāzu emisiju samazināšanas jomā līdz 2020. gadam [↑](#footnote-ref-2)
3. Kioto protokola 2.saistību perioda ilgums ir 8 gadi. [↑](#footnote-ref-3)
4. Apvienoto Nāciju Organizācijas ģenerālsekretāra paziņojums, kas deponēts C.N.718.2012.TREATIES-XXVII.7.c (Depozitārija paziņojums). [↑](#footnote-ref-4)
5. Eiropas Parlamenta un Padomes 2003.gada 13.oktobra direktīva Nr.2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK [↑](#footnote-ref-5)